title: "Saaterl\u00f6nj"
text: "Saaterl\u00f6nj (Saatersch Seelterlound, tj\u00fcsch Saterland) as en gemiinde \u00f6nj e loonkris Cloppenburg \u00f6nj Naarersaksen, ma e fl\u00e4che foon 123,62 km2 \u00e4n aw e 31. dets\u00e4mber 2004 12.844 inboogere. D\u00e5t heet fjouer toorpe: Ramsloh (saterfrasch Roomelse), Str\u00fccklingen (Strukelje), Scharrel (Sk\u00e4ddel) \u00e4n Sedelsberg (S\u00e4idelsbierich). Di frasche Spr\u00e4ke foon d\u00e5t Saaterl\u00f6nj, d\u00e5t Saaterfrasch, as di latjeste g\u00f6djk\u00e5nde manert\u00e5lspr\u00e4ke foon Tj\u00fcschl\u00f6nj.\n\nGeografii\n\nGeografische l\u00e5\u00e5ge \nD\u00e5t Saaterl\u00f6nj lait \u00f6nj d\u00e5t nordweest foon d\u00e5t Oldenburgisch M\u00fcnsterl\u00f6nj, \u00f6njt triik\u00e5nt Leer, Cloppenburg, Oldenburg. \u00d6nj d\u00e5t s\u00f6\u00f6se w\u00e5rt d\u00e5t Saaterl\u00f6nj foon d\u00e5t Kustenkanool begr\u00e4nsed, \u00f6nj d\u00e5t norden \u00e4n nordweest sl\u00fct d\u00e5t bai \u00c5\u00e5stfraschl\u00f6nj \u00f6nj. Ouers wilems w\u00e5rt uk d\u00e5t Saaterl\u00f6nj ma e oudere frasche l\u00f6nje \u00f6nj Naarersaksen tu \u00c5\u00e5st-Fraschl\u00f6nj r\u00e4\u00e4gend. J\u00fc Leda as en struum \u00e4n nordgr\u00e4nse foon d\u00e5t Saaterl\u00f6nj, j\u00fc fl\u00fct foon d\u00e5t \u00e5\u00e5sten eefter d\u00e5t weesten.\n\nIn d\u00e5t weesten w\u00e5rt d\u00e5t Saaterl\u00f6nj oufgr\u00e4nsed foon d\u00e5t toorp Idafehn, wat tu e tu gemiinde Ostrhauderfehn hiirt. Iir wus j\u00fcdeere feenkolonii aw sater gr\u00fcn anl\u00e4id w\u00f6rd. Dadeer feen-toorpe lade \u00f6nj d\u00e5t gebiit, weer iir di swiiri tu passiirende moose am d\u00e5t Saaterl\u00f6nj haane l\u00e4i. \u00d6nj d\u00e5t \u00e5\u00e5sten w\u00e5rt d\u00e5t Saaterl\u00f6nj d\u00f6\u00f6r e Elisabethfehnkanool oufslin, di ouer j\u00fc hiilje l\u00e4ngde en geograafisch gr\u00e4nse bilet. J\u00fc bit tu j\u00fc burger\u00f6njtschiising foon 1949 (1951) tu Saaterl\u00f6nj hiirende iirere moose-gemiinde Elisabethfehn bai e Elisabethfehnkanool hiirt tu tids tu e gemiinde Barssel.\n\nSaaterl\u00f6nj w\u00e5rt foon j\u00fc Sagter Ems (sat. Seelter \u00c4i) foon d\u00e5t s\u00f6\u00f6se eefter d\u00e5t norden d\u00f6\u00f6rfliitjet \u00e4n diilt et \u00f6nj da tau wichtiste moose Weest-Foan \u00e4n \u00c5\u00e5st-Foan.\n\nN\u00e4ibergemiinde \nDa n\u00e4ibergemiinde foon Saaterl\u00f6nj san:\n Samtgemiinde J\u00fcmme\n Barssel (sat. B\u00e4\u00e4rsel)\n Friesoythe (Ait)\n Samtgemiinde Nordh\u00fcmmling (Noudhumling)\n Ostrhauderfehn (Aastrauderfeen)\n\nLiteratuur \n Annette Heese: Das Saterland \u2013 Ein Streifzug durch die Geschichte. 1988, .\n Hans Mahrenholtz: Schrifttum \u00fcber das Saterland. 1963, ASIN:B0000BL91A.\n Dieter Stellmacher: Das Saterland und das Saterl\u00e4ndische. Florian Isensee GmbH 1998, .\n J. G. Hoche: Reise durch Osnabr\u00fcck und Niederm\u00fcnster in das Saterland, Ostfriesland und Gr\u00f6ningen. Bremen 1800. Nachdruck Verlag Theodor Schuster 1978, .\n Hanne Kl\u00f6ver: Spurensuche im Saterland. Ein Lesebuch zur Geschichte einer Gemeinde friesischen Ursprungs im Oldenburger Land. SKN Druck & Verlag GmbH & Co. 1998, .\n Miroslaw Piotrowski (Hg.): \"Die Johanniterkapelle in Bokelesch\", Isensee Verlag, Oldenburg 2007, .\n\nGallerii\n\nOudere links eefter buuten \n\n Gemiinde Saterland.\n Websid ouert Salerl\u00f6nj.\n Sk\u00e4ddeler M\u00e4\u00e4lne \"Hanekamps Windm\u00fchle\n Bile foon Sk\u00e4ddel foon Theodor Deddens\n\nSaterl\u00f6nj\nSaterl\u00f6nj"